Die eerste Sondae van koninkrykstyd val die klem veral op die koninkryk wat reeds hier is.
Genesis 22:1-14 (Abraham word beproef met die menslik-onmoontlike opdrag om Isak te offer); Psalm 13 (Hoe moet ek die Here se paaie en optrede verstaan?); Romeine 6:12-23 (Van sonde bevry en volledig slawe van God)
Dit is belangrik om die drie verse binne die konteks te plaas van Jesus se sending van die twaalf, en as die eindpunt van sy opdragte en lering aan hulle te sien. Daarom plaas ons die hele hoofstuk hier (sowel as vers 1 van hoofstuk 11):
omdat Hy aan my goed gedoen het" (Ps 13:6).
Groet: Romeine 1:7
Lees die dele uit Romeine 6:12-23
17Maar ons dank God dat julle wat slawe van die sonde was, van harte gehoorsaam geword het aan die leer soos julle dit deur die oorlewering ontvang het. 18Ons dank God dat julle van die sonde vrygemaak is en slawe van God geword het wat sy wil doen.
Gebed om opening van die Woord ahv 1 Pet 2:2-5 (W Wait)
wat hierdie die geestelike melk is,
Skriflesing: Matt 10:40-42
Flam 10. "Jesus, Alles Gee Ek U"
Flam 70. "Lig Vir Die Wêreld"
Ons is van mening dat Genesis 18:1-19 presies illustreer waaroor dit in ons teks gaan. Vertel dus die verhaal vir kinders met klem op die feit dat Abraham onwetend hemelse besoekers ontvang het en uitnemend gasvry teenoor hulle opgetree het.
Wie Jesus se gestuurdes ontvang, ontvang Jesus self. En wie Jesus ontvang, ontvang die Vader wat Jesus gestuur het. "Wie julle ontvang, ontvang My; en wie My ontvang, ontvang Hom wat My gestuur het" (Mat 10:40)
Matteus 10:40 is só bekend, ons sukkel om die werklike betekenis daarvan raak te sien. Dit beteken dat God in ons lewens aankom deur die mense wat God na ons stuur. Ons keuse om mense te ontvang, of nie, bepaal of God in ons leefwêreld aankom. Deur God te ontvang, neem ons deel aan die koms van God se koninkryk. Of nie.
Abraham by die terpentynbome van Mamre
Genesis 18 vertel hoe Abraham op die warmste van die dag by die ingang van sy tent sit. Die plek is die hoë terpentynbome van Mamre (OAV), waar dié ook al was. Dis die middel van die dag. Die kraaie gaap. Abraham sit op 'n koel plekkie waar so ietwat van 'n luggie hopelik trek. Meer konkreet en gewoon kan 'n toneel nie beskryf word nie.
Dan daag God op.
Abraham dog eers dis drie gewone menslike besoekers. Daarom doen hy wat in die destydse wêreld van 'n mens verwag is. Hy volg die gasvryheidsreëls van die Ou Nabye Oosterse wêreld. Hy draf nader aan die besoekers, buig voor hulle, gee hulle water, was hulle voete, en bied vir hulle skaduwee aan waar hulle kon rus. Asof dit nie genoeg is nie, het hy die hele huishouding in rep en roer om 'n feesmaal voor te berei. Terwyl hulle eet, vra die besoekers uit oor Abraham se vrou.
In die middel van die gesprek hou die verhaal skielik op om die meervoud – hulle – vir die besoekers te gebruik. Op hierdie punt begin die verhaal die enkelvoud gebruik: "Toe sê die Here…" (Gen 18:13).
Die drie besoekers is God. Was die drie besoekers mense of was hulle engele? Abraham en Sara het gedink dis mense. In hierdie drie mense het Abraham en Sara God ontmoet, in die vlees en bloed van mense.
Saam met die Here ontvang hulle ook die belofte. Sara sal die volgende jaar 'n seun hê, en so sal die belofte van die Here in vervulling gaan dat Abraham 'n groot nasie word.
Ons sien die aangesig van die Here in die mense wat ons ontvang. Ons neem deel aan die sending van God, aan die bedoelinge en beloftes van God, deur die gasvrye ontvangs van mense. Nes Abraham.
Maria is op die punt om geboorte te gee. Maar nêrens in Bethlehem is daar plek vir Josef, Maria en die baba nie. Uiteindelik maak 'n herbergier vir hulle plek in 'n stal, waar die Seun van God gebore word.
As mense maar net geweet het, God net kon herken, sou hulle iewers plek gemaak het vir die Seun van God. Wanneer mens God se mense ontvang, ontvang jy Jesus, en die Vader wat Jesus gestuur het. Kry jy deel aan die sending van God in hierdie wêreld.
Soos die eienaar van die nederige stal in Bethlehem sou beleef. Wie Josef en Maria ontvang, ontvang Jesus. Wie Jesus ontvang, ontvang die Vader.
Op pad na Emmaus
Twee mense loop op Paassondag met geboë hoofde, vertel Lukas in hoofstuk 24, van Jerusalem na hul tuiste in Emmaus. Hulle is uitgeput en hooploos na 'n intense Paasfees in Jerusalem. Hulle het gehoop Jesus van Nasaret sou vrede na Jerusalem bring, die Romeine verdryf, en dit moontlik maak om God op die regte manier in Jerusalem te aanbid.
Op pad begin 'n vreemdeling saam met hulle stap. Hulle verduidelik hierdie dinge aan Hom. Net soos Abraham en Sara weet hulle nie hulle het met God te doen nie. Die man, saam met hulle op die stofpad na Emmaus, was in werklikheid Jesus, die Seun van God.
Soos Abraham, nooi hulle die Besoeker in hulle huis in, en bedien 'n maaltyd. Jesus self word die Gasheer en breek die brood. Juis by die breek van die brood herken hulle die man wat die Bybel so duidelik aan hulle uitgelê het. Dit is Jesus self.
Deur 'n vreemdeling te ontvang, het hulle God van aangesig tot aangesig ontmoet.
In die strate van Kabul
Hussein Andaryas was 'n toegewyde Moslem. In die strate van Kabul, Afghanistan, maak hy op 15-jarige ouderdom kontak met 'n gelowige uit 'n ander land. Dié skeur op straat 'n paar bladsye uit 'n boek en gee dit vir hom. Dit is 'n gedeelte van die Nuwe Testament, uit Matteus. Hussein neem dit, begin dit te lees. Aanvanklik vermoed hy dis Russiese propaganda, aangesien Afghanistan op daardie stadium deur die USSR beheer is. Later besef hy dit moes uit die Bybel kom. Hy verwerp doelbewus Jesus se woorde in Matteus 5:43-44 waarin geleer word dat jy jou vyande moet liefhê. Maar die woorde los hom nie.
'n Paar jaar later besoek hy familie in Teheran. In 'n park raak 'n Christen-gelowige met hom aan die gesels oor Jesus se opdrag om jou vyande lief te hê. Hy ontmoet die man gereeld in die geheim. Uiteindelik word beide gearresteer en vlug Hussein. Hy bly honger na die Bybel, maar is steeds huiwerig om Jesus te volg. Sy lewenspad lei deur Egipte (Kaïro), Pakistan (Karachi) tot in Indië (Nieu Delhi). Oral kruis sy pad met mense wat God se liefde ken en daarom in liefde teenoor ander (ook hulle vyande) reageer.
Uiteindelik herken hy God se liefde in die mense wie sy pad kruis, en besluit om Jesus te volg. Vandag bedryf Hussein Andaryas verskeie evangeliese webtuistes en saai hy op radio en TV uit na lande waar mense die God van liefde nie ken nie.
God het oor 'n lang tyd deur verskeie mense aan hom verskyn, en hom langsamerhand gelei om die Bron van liefde self te ontmoet. Dit het sy lewe verander.
Die dinamika van ons teks
Ons teksvers, Matteus 10:40, staan binne die konteks van die uitstuur van die twaalf dissipels. Jesus stuur mense op Hom na ander te neem. Hulle gaan as draers van Jesus se vrede as vreemdelinge na ander. Wie dié gestuurde vreemdelinge ontvang, ontvang Jesus. En wie Jesus ontvang, ontvang die Vader.
Jesus se gestuurdes neem deel aan die missio Dei. Hierdie Latynse term is (van vroeg in die Christelike kerk se geskiedenis) 'n uitdrukking wat verwys na die Vader wat die Seun na die wêreld stuur, en die Vader en Seun wat die Gees oor die wêreld uitgiet.
Missio Dei verwys ook na die Drie-enige God wat mense stuur. Ons neem deel aan die missie of sending van God. Jesus sê: Soos die Vader My gestuur het, stuur Ek julle… (Joh. 20:21).
Hieroor kan ons twee dinge sê:
Wie Jesus se gestuurdes ontvang, neem deel aan die bediening van Jesus. Meer nog: hierdie gasvryheid sluit ons in by die werk van die Drie-enige God self. Dink weer aan al die verhale wat ons vertel het:
Abraham en Sara ontvang God, en word ingeskakel by God se skep van 'n groot nasie, Israel, wat die draer van God se verbondsgenade sou word;
Die herbergier word die gasheer wat die veilige geboorte van die Redder van die wêreld borg;
Die Emmausgangers huisves die Verlosser en word getuienis en bevestigers van die opstanding van Jesus uit die dood
Hussein ontvang die Here se genade deur 'n wye verskeidenheid kontakte, en word self 'n draer van die verlossingsboodskap.
Vra dat mens jou eie agenda moet opskort, en aandag gee aan die vreemdeling wat jou pad kruis. Dink aan Abraham wat hoogmiddag bietjie rus, en dan skielik moet kosmaak. Die herbergier moet in 'n druk tyd plek maak. Hussein moet sy eie vooropgestelde godsdienstige oortuigings opskort om die stukkie Bybel wat in sy hand gestop is, te verreken in sy lewe.
Vra dat mens niet net op die lyne lees nie, maar ook tussen die lyne. Vra dat mens nie net swart letters op wit papier moet raaksien nie, maar ook die wit spasies tussen die letters en die lyne. Gasvryheid vra minder vaste oortuiging en meer openheid, minder voorskryf en meer respek vir die vreemdeling, minder leer en meer leerbaarheid, minder voortou neem en meer diensbaarheid.
Die loon? Wie My gestuurdes ontvang, ontvang My, En wie My ontvang, ontvang de Een wat My gestuur het.
Toewyding en verbintenis
Voorganger: "Kan Ek nie met julle doen wat hierdie pottebakker met die klei gedoen het nie, Israel?" vra die Here. "Soos klei in die pottebakker se hand, so is julle in my hand, Israel."